ନୂଆଦିଲ୍ଲୀଃ ପବିତ୍ର କାର୍ତ୍ତିକ ପୂର୍ଣ୍ଣିମା ଓ ଗୁରୁ ନାନକ ଜୟନ୍ତୀରେ ଦେଶବାସୀଙ୍କୁ ସମ୍ବୋଧନ କରିବା ଅବସରରେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ବିବାଦୀୟ ୩ଟି କୃଷି ଆଇନକୁ ପ୍ରତ୍ୟାହାର କରିବାକୁ ଘୋଷଣା କରିଛନ୍ତି। ପାଖାପାଖି ବର୍ଷେ ହେଲା କେନ୍ଦ୍ର ସରକାରଙ୍କ ଏହି କୃଷିବିରୋଧୀ ଆଇନ ବିରୋଧରେ ହଜାର ହଜାର ସଂଖ୍ୟାରେ ଚାଷୀ ଜାତୀୟ ରାଜଧାନୀ ଦିଲ୍ଲୀ ସୀମାନ୍ତବର୍ତ୍ତୀ ଅଞ୍ଚଳରେ ଆନ୍ଦୋଳନ ଚଳାଇଆସୁଛନ୍ତି। ତେବେ ଶେଷରେ ପ୍ରଧାନମନ୍ତ୍ରୀ ଏହି ଆନ୍ଦୋଳନରତ ଚାଷୀଙ୍କ ଆଗରେ ମୁଣ୍ଡ ନୁଆଁଇଛନ୍ତି। ଏଥିସହ କେତେକ ଚାଷୀଙ୍କୁ ଆଇନର ମହତ୍ତ୍ୱ ବିଷୟରେ ସରକାର ବୁଝାଇ ପାରି ନ ଥିବାରୁ ଏଥିସକାଶେ ମୋଦୀ ଦେଶବାସୀଙ୍କ ନିକଟରେ କ୍ଷମା ମଧ୍ୟ ପ୍ରାର୍ଥନା କରିଛନ୍ତି। ସେହିପରି ବର୍ତ୍ତମାନ କୃଷି ଆଇନ ପ୍ରତ୍ୟାହାର ହୋଇଥିବାରୁ ଏହା ବିରୋଧରେ ଆନ୍ଦୋଳନ ଚଳାଇଥିବା ଚାଷୀମାନେ ନିଜ ନିଜ ଘରକୁ ଫେରିଯିବାକୁ ମୋଦୀ କହିଛନ୍ତି। ମୋଦୀ କହିଛନ୍ତି ଯେ ସେ ଚାଷୀଙ୍କ ସମସ୍ୟା ଓ ଅସୁବିଧାକୁ ବେଶ୍ ନିକଟରୁ ଦେଖିଛନ୍ତି ଆଉ ସେସବୁକୁ ବୁଝିଛନ୍ତି। ଏହି କାରଣରୁ ତାଙ୍କ ସରକାର ସବୁବେଳେ କୃଷି ଓ କୃଷକ କଲ୍ୟାଣ ଉପରେ ଅଧତ୍କ ଗୁରୁତ୍ବ ଦେଇଆସିଛନ୍ତି। ଦେଶରେ ୮୦ ପ୍ରତିଶତ ଚାଷୀ ହେଉଛନ୍ତି କ୍ଷୁଦ୍ର ଓ ନାମମାତ୍ର ଚାଷୀ।
ସେହିପରି ଦେଶରେ କ୍ଷୁଦ୍ରଚାଷୀଙ୍କ ସଂଖ୍ୟା ୧୦ କୋଟିରୁ ଅଧିକ ରହିଛି। ସେମାନଙ୍କ ସମସ୍ୟା ଦୂର କରିବା ପାଇଁ କେନ୍ଦ୍ର ସରକାର ଅବିରତ ଉଦ୍ୟମ କରିଆସିଛି। କୃଷକଙ୍କୁ ୨୨ କୋଟି ସଏଲ ହେଲଥ କାର୍ଡ ମିଳିଛି। ଚାଷୀଙ୍କ ସ୍ୱାର୍ଥକୁ ନଜରରେ ରଖି ପୁରୁଣା ନିୟମରେ ପରିବର୍ତ୍ତନ କରାଯାଇଥିଲା। ଦେଶର ବିଭିନ୍ନ ମଣ୍ଡିର ନବୀକରଣ ମଧ୍ୟ କରାଯାଇଛି। ଦେଶର ଚାଷୀ କିପରି ଭାବେ ଆର୍ଥିକ ଭାବେ ସ୍ବାବଲମ୍ବୀ ହୋଇପାରିବ, ସେଥିସକାଶେ କେନ୍ଦ୍ର ସରକାର ସମସ୍ତଙ୍କ ସହ ଆଲୋଚନା କରି ୩ଟି ନୂଆ କୃଷି ଆଇନ ଆଣିଥିଲେ। କ୍ଷୁଦ୍ରଚାଷୀଙ୍କୁ ସୁଦୃଢ କରିବାକୁ ନୂଆ ଆଇନରେ ବନ୍ଦୋବସ୍ତ କରାଯାଇଥିଲା। ଏହାକୁ ଅଧିକାଂଶ ଚାଷୀ ସ୍ୱାଗତ କରିଥିଲେ। କିନ୍ତୁ ଏହି ଆଇନକୁ କେତେକ ଗୋଷ୍ଠୀ ଓ ଚାଷୀ ବିରୋଧ କରିଥିଲେ। ଏହି ଆଇନର ସକାରାତ୍ମକ ଦିଗ ସମ୍ପର୍କରେ ସମ୍ପୂର୍ଣ୍ଣ ନିଷ୍ଠା ଓ ସ୍ୱଚ୍ଛତାର ସହ ସେମାନଙ୍କୁ ବୁଝାଇବାକୁ ଚେଷ୍ଟା କରାଯାଇଥିଲା। ଏହାକୁ କେତେକ ବୁଝିପାରିଥିବା ବେଳେ ଆଉ କେତେକ ଅବୁଝା ରହିଯାଇଥିଲେ। ଏହିସବୁ ଚାଷୀଙ୍କୁ ଆମେ ବୁଝାଇ ପାରି ନ ଥିବାରୁ ଏଥିପାଇଁ କେନ୍ଦ୍ର ସରକାର କ୍ଷମା ପ୍ରାର୍ଥନା କରୁଥିବା ମୋଦୀ କହିଛନ୍ତି। ଏପରି ସ୍ଥିତିରେ କାହାକୁ ଦୋଷ ନ ଦେଇ ଆନ୍ଦୋଳନରତ ଚାଷୀଙ୍କୁ ସମ୍ମାନ ଜଣାଇ ୩ଟିଯାକ କୃଷି ଆଇନ ପ୍ରତ୍ୟାହାର କରିବାକୁ ନିଷ୍ପତ୍ତି ନିଆଯାଇଛି। ଏବେ ଦୀର୍ଘଦିନ ଧରି ରାସ୍ତାରେ ବସିଥିବା ଚାଷୀମାନେ ନିଜ ନିଜ ଘରକୁ ଫେରିଯିବାକୁ ମୋଦୀ ନିବେଦନ କରିଛନ୍ତି। ତେବେ ଆନ୍ଦୋଳନରତ ଚାଷୀମାନେ ଏହି ନିଷ୍ପତ୍ତିକୁ ସ୍ବାଗତ କରିଥିଲେ ହେଁ ତୁରନ୍ତ ଆନ୍ଦୋଳନ ବନ୍ଦ ହେବ ନାହିଁ ବୋଲି ସଂଗଠନ ପକ୍ଷରୁ କୁହାଯାଇଛି। ଏଥିସହ ସର୍ବନିମ୍ନ ସହାୟକ ମୂଲ୍ୟ (ଏମଏସପି)ର ଆଇନଗତ ମାନ୍ୟତା ଦାବି କରାଯାଇଛି।
Your browser does not support the video tag.
ସାରା ଦେଶରେ ୧ରୁ ୭ ସେପ୍ଟେମ୍ବର ଯାଏ ଜାତୀୟ ପୋଷକ ସପ୍ତାହ ପାଳନ କରାଯାଇଥାଏ। ଫଳରେ ଲୋକେ ଖାଦ୍ୟର ସମସ୍ତ ଜରୁରୀ ତତ୍ତ୍ବର ଆବଶ୍ୟକତାକୁ ବୁଝିପାରିବେ। ଏଠାରେ ହରିୟାଲି ଚିକେନ ଟିକ୍କା ରେସିପି ଦିଆଯାଇଛି। ଏଥିରେ ପ୍ରୋଟିନ, ମ୍ୟାଗ୍ନେସିୟମ, କ୍ୟାଲସିୟମ, ପୋଟାସିୟମ, ଭିଟାମିନ ସି ଭଳି ଜରୁରୀ ତତ୍ତ୍ବ ଅଧିକ ମାତ୍ରାରେ ମିଳିଥାଏ। ଏହା ସେବନ କରିବା ଦ୍ବାରା ଉତ୍ତମ ଶାରୀରିକ ବିକାଶ ହେବାରେ ସାହାଯ୍ୟ ମିଳେ।
